উত্তর কোরিয়া
উত্তর কোরিয়ার পর্যটন সরকার দ্বারা কঠোরভাবে নিয়ন্ত্রিত। দেশটির পূর্ব প্রান্তে সাগরের কোল ঘেঁষে অবস্থিত কুমগানসান নামের পর্বত ও অরণ্যময় এলাকাটি মনোরম দৃশ্যের জন্য পর্যটকদের কাছে খুবই আকর্ষণীয়। উত্তর কোরিয়া সরকার জায়গাটিকে একটি পর্যটন এলাকা হিসেবে নির্ধারণ করেছে এবং এটি সরকারের বৈদেশিক মুদ্রা আয়ের অন্যতম উৎস বলে এখানে সমস্ত অর্থের আদান-প্রদান ডলারে সম্পন্ন হয়। রাজধানী পিয়ংইয়াং শহরটিতেও পর্যটকদের জন্য অনেক দর্শনীয় স্থান আছে, বিশেষ করে উত্তর কোরিয়ার কেন্দ্রীয় চিড়িয়াখানাটি।
উত্তর কোরিয়া–বাংলাদেশ সম্পর্ক
সিমেন্টেক এবং ব্যা সিস্টেম বাংলাদেশ ব্যাংকের অর্থ পাচারের ঘটনার সাথে উত্তর কোরিয়ার সম্পৃক্ততার সন্ধান পায়। ২০১৬ সালের আগস্ট মাসে উত্তর কোরিয়া দূতাবাসের প্রথম সেক্রেটারি হ্যান সন ইক "অবৈধ কার্যকলাপ"-এর অভিযোগে বহিষ্কৃত হন। প্রায় অর্ধ-মিলিয়ন ডলার মূল্যের সিগারেট ও ইলেকট্রনিক পণ্য চোরাচালানির সময় তাকে ধরা হয়। জানুয়ারি, ২০১৭ সালে হ্যান একটি রোলস রয়েস বাংলাদেশে আনেন, যা কিনা বাংলাদেশ কাস্টমস বাজেয়াপ্ত করে।